Αξιολόγηση καταλληλότητας γης για καλλιέργεια σιταριού και πατάτας σε σενάρια Συστημάτων Καλλιέργειας Βελτίωσης του Εδάφους
Creators: name: Μεσδανίτης, Κωνσταντίνος Νικολάου
Publisher: name: Aristotle University of Thessaloniki
Year: 2022
Subjects: Αξιολόγηση καταλληλότητας γης
Συστήματα καλλιέργειας βελτίωσης του εδάφους
Αειφορική γεωργία
Land suitability evaluation
Soil improvement cropping systems
Sustainable agriculture

description: Ο σχεδιασμός χρήσης γεωργικής γης βασίζεται στην καταλληλότητα των εδαφών για την υποστήριξη διαφορετικών καλλιεργειών και αποτελεί προϋπόθεση για την καλύτερη χρήση των καλλιεργούμενων εδαφών. Η ανάλυση της καταλληλότητας γης χρησιμοποιείται για την βαθμολόγηση της καταλληλότητας εγκατάστασης μιας καλλιέργειας στην περιοχή, την αξιολόγηση των περιοριστικών παραμέτρων και τελικά στον προσδιορισμό του καταλληλότερου χωρικά σχεδίου για τον εντοπισμό χρήσεων γης. Επίσης, μπορεί να χρησιμοποιηθεί για την αξιολόγηση μελλοντικών σεναρίων ως εργαλείο σχεδίασης της βιωσιμότητας της γεωργίας. Σκοπός της παρούσας μελέτης ήταν η αξιολόγηση της καταλληλότητας γης για καλλιέργεια σιταριού και πατάτας στο βόρειο τμήμα του Βελγίου, την περιοχή της Φλάνδρας και η εξέταση σεναρίων συστημάτων καλλιέργειας βελτίωσης του εδάφους για τη βελτίωση της καταλληλότητας σε βάθος εκατό χρόνων μέσω καλλιεργητικών τεχνικών, με αύξηση της οργανικής ουσίας και της Ικανότητας Ανταλλαγής Κατιόντων (ΙΑΚ). Η ανάλυση της καταλληλότητας πραγματοποιήθηκε με το ελεύθερο λογισμικό LSE και βασίστηκε σε εδαφικούς, κλιματικούς και τοπογραφικούς παράγοντες. Οι πραγματικές τιμές των κριτηρίων αξιολόγησης βαθμολογήθηκαν με βάση οριακές τιμές για το καθένα, για τις εξεταζόμενες καλλιέργειες και προέκυψε η παρούσα καταλληλότητα. Στη συνέχεια, με εφαρμογή Συστημάτων Καλλιέργειας Βελτίωσης Εδάφους (Soil Improvement Cropping Systems: SICS) πραγματοποιήθηκε αύξηση της οργανικής ουσίας και της ΙΑΚ σε βάθος εκατό χρόνων και αξιολογήθηκε εκ νέου η καταλληλότητα. Τα αποτελέσματα έδειξαν πως η περιοχή είναι μέσης και υψηλής καταλληλότητας για τις δύο καλλιέργειες καθώς και πως η καταλληλότητα βελτιώνεται σε μικρό βαθμό για το σιτάρι αλλά σε σημαντικό βαθμό για την πατάτα, με εφαρμογή των SICS για εκατό χρόνια. Συγκεκριμένα, για το σιτάρι η κλάση S2 καταλαμβάνει το 84,5% της περιοχής και η S1 το 15,5% ενώ για την πατάτα η κλάση S2 καλύπτει το 71% της περιοχής και η κλάση S1 το υπόλοιπο 29%. Με την εφαρμογή των SICS στο σιτάρι προκύπτουν ελάχιστες διαφορές σε σχέση με την αρχική καταλληλότητα ενώ στην πατάτα η κλάση S2 φτάνει να καταλαμβάνει πλέον το 55% και η S1 το 45%.
description: Agricultural land use planning is based on the capacity of the soil to support different types of crops and is a prerequisite for better use of cultivated land. Land suitability analysis is used to measure the level of suitability of growing a specific crop in the area, to evaluate the constraints and finally to determine the most appropriate spatial plan for land use planning. It can also be used to evaluate future scenarios as a means for sustainable agriculture. The purpose of this study was to evaluate the land suitability for wheat and potato in the north region of Belgium, Flanders and examine scenarios of Soil Improvement Cropping Systems (SICS), so as to improve the suitability in the long term of one hundred years, applying cultivation techniques, increasing organic matter (OM) and Cation Exchange Capacity (CEC). The suitability analysis was performed using the open-source software for Land Suitability Evaluation (LSE) and was based on soil, climatic and topographic factors. The actual values of the evaluation criteria were scored based on their threshold values, for the examined crops and then the present suitability emerged. Subsequently, along with the application of Soil Improvement Cropping Systems (SICS), the organic matter and CEC were increased in the long run of one hundred years and the suitability was re-evaluated. The results showed that the area presents medium and high suitability for both crops as well as that the suitability is slightly improved for wheat but significantly improved for potatoes, with the application of SICS for a hundred years. Specifically, for wheat, 84.5% of the area belongs to class S2 and 15.5% to S1, while for potatoes class S2 covers 71% of the area and class S1 owns the remaining 29%. After applying the SICS for wheat, there is little difference compared to the initial suitability, while for potato, class S2 now occupies 55% and S1 45%.